CELEX: 32004F0430(01)
Language: da
Date: 2004-04-29 00:00:00
Title: Rådets retsakt af 29. april 2004 om ændring af vedtægten for Europols personale

30.4.2004   
            
            
               DA
            
            
               Den Europæiske Unions Tidende
            
            
               C 114/7
            
         
      RÅDETS RETSAKT
   
   af 29. april 2004
   om ændring af vedtægten for Europols personale
   (2004/C 114/02)
   RÅDET FOR DEN EUROPÆISKE UNION HAR —
   under henvisning til konventionen om oprettelse af en europæisk politienhed (»Europol-konventionen«) (1), særlig artikel 30, stk. 3,
   under henvisning til initiativ fra Irland (2),
   under henvisning til udtalelse fra Europa-Parlamentet (3),
   under henvisning til udtalelse fra Europols Styrelsesråd (4), og
   ud fra følgende betragtninger:
   
               (1)
            
            
               Vedtægten for Europols personale som vedtaget ved Rådets retsakt af 3. december 1998 (5) (»vedtægten«) bør ændres, navnlig med henblik på at forbedre rejsepolitikken.
            
         
               (2)
            
            
               Det tilkommer Rådet med enstemmighed at fastsætte de nærmere bestemmelser for Europols personale og at vedtage senere ændringer —
            
         VEDTAGET DENNE RETSAKT:
   Artikel 1
   Vedtægten for Europols personale ændres som følger:
   
               1)
            
            
               I artikel 56 tilføjes følgende stykke:
               »8.   Europol kan efter høring af Personaleudvalget tegne en yderligere sygeforsikring, som vil være obligatorisk for alle ansatte. Det fulde bidrag til dækning af disse udgifter betales af den ansatte.«
            
         
               2)
            
            
               Artikel 9 i bilag 5 affattes således:
               »Artikel 9
               1.   En ansat, der efter bemyndigelse foretager en tjenesterejse, har krav på godtgørelse af udgifter i forbindelse med rejsen.
               2.   Det skal fastsættes i bemyndigelsen, hvor længe tjenesterejsen sandsynligvis vil vare, så det på grundlag heraf kan beregnes, hvor meget den ansatte kan få udbetalt i forskud på dagpenge og rejseudgifter.
               3.   Ethvert bidrag, i naturalydelser eller finansielt, fra tredjemand i forbindelse med en tjenesterejse skal opgives til Europol af den pågældende ansatte. Sådanne bidrag fradrages den godtgørelse, som den ansatte ellers ville være berettiget til.
               4.   På forslag af direktøren fastlægger Styrelsesrådet, der træffer afgørelse med et flertal på to tredjedele af sine medlemmer, detaljerede regler for udgifter i forbindelse med tjenesterejser og godtgørelse heraf.«
            
         
               3)
            
            
               Artikel 10, 11, 12, 13 og 14 i bilag 5 udgår.
            
         
               4)
            
            
               Artikel 15 og 16 i bilag 5 bliver til artikel 10 og 11.
            
         Artikel 2
   Denne retsakt træder i kraft dagen efter vedtagelsen.
   Artikel 3
   Denne retsakt offentliggøres i Den Europæiske Unions Tidende.
   
      Udfærdiget i Luxembourg, den 29. april 2004
      
         
            På Rådets vegne
         
         M. McDOWELL
         
         
            Formand
         
      
   
   
      (1)  EFT C 316 af 27.11.1995, s. 2. Senest ændret ved protokollen af 27.11.2003 (EUT C 2 af 6.1.2004, s. 3).
   
      (2)  EUT C 34 af 7.2.2004, s. 14.
   
      (3)  Udtalelse af 9.3.2004 (endnu ikke offentliggjort i EUT).
   
      (4)  Udtalelse af 5.3.2004.
   
      (5)  EFT C 26 af 30.1.1999, s. 23. Senest ændret ved retsakt af 19.1.2002 (EFT C 24 af 31.1.2003, s. 1).